Az, hogy milyen vonalkód olvasót választunk, több dologtól függhet. Először is el kell döntenünk, milyen körülmények közt szeretnénk használni az eszközt. Más hatótávolságú és teljesítményű szkennerre lesz szükségünk egy kisebb üzletben vagy raktárban, és másra ipari körülmények közt. Ez mind teljesítmény, mind hatótávolság szempontjából igaz. Fontos szempont továbbá a mobilitás. Míg az asztali szkennerekkel helyhez kötöttek vagyunk, addig a vezetékes vonalkód olvasók biztosítanak némi mozgásteret. Ha munkánk során sokat kell mozognunk, abban az esetben viszont már érdemes vezeték nélküli, Bluetooth vagy Wi-Fi technológiával működő eszközt választanunk. Ezen felül döntenünk kell arról is, hogy kizárólag hagyományos, egydimenzós vonalkódokat szeretnénk kezelni, vagy pedig 2D vonalkódok is (Pl. QR kód) szkennelésére is alkalmasnak kell lennie a leendő vonalkód olvasónak.